Ցրտնոտ

Ցրտնոտ (ադրբեջանական անունը՝ Սոյուղբուլաղ, որը թարգմանաբար նշանակում է «սառը աղբյուր»), պատմական բնակավայր, ներկայումս իրար հարևան գյուղատեղիներ Արցախի Հանրապետության Շահումյանի շրջանի վարչական կենտրոն Քարվաճառ քաղաքից 9- 11 կմ հարավ, Թարթառ գետի  
աջակողմյան փոքրիկ վտակների ափին, ձորերի մեջ, իրարից ընդամենը 2․2 կմ հեռու։ Գյուղատեղիներից մեկը, որը գտնվում է ծովի մակերևույթից 1950-2070 մ բարձրության վրա, անտառազուրկ տեղանքում ԽՍՀՄ ժամանակ այնտեղ բնակվող քուրդ վերաբնակիչներն անվանել էին Սոյուղբուլաղ։

Պատմություն 

Ցրտնոտ տեղանունը հիշվում է Դոփյան տոհմի ներկայացուցիչների՝ գավառի վանքերին իբրև սեփականություն տալու մասին մի վավերագրում, որը թվագրվում է 14-րդ դարում

Երկու գյուղատեղիներն էլ խիտ կառուցապատում են ունեցել։ Հայաթափ գյուղատեղիներում հաստատված քրդերը հարմարվել էին արդեն գոյություն ունեցող գյուղի կառուցապատման առանձնահատկություններին և նույնիսկ ԽՍՀՄ տարիներին այն գրեթե որևէ փոփոխության չեն ենթարկել։ Նույնիսկ նոր կառուցված բնակարաններն էլ հին տների հիմքերի վրա են կառուցել։

Ծանոթագրություններ